Sekolah Kebangsaan Permatang To'Jaya

Sekolah Kebangsaan Permatang To'Jaya atau nama ringkasnya SK Permatang To'Jaya, merupakan sebuah Sekolah kebangsaan yang terletak di kawasan Pekan Darat, Sungai Dua.

Pada bulan Julai 2025, Sekolah Kebangsaan Permatang To'Jaya memiliki 284 pelajar lelaki dan 276 pelajar perempuan, menjadikan jumlah keseluruhan murid seramai 560 orang. Seramai 42 orang guru yang ditugaskan untuk mengajar di sekolah ini dan dibantu dengan 5 orang staf sekolah.Julai 2025

Sejarah 
Sekolah ini diasaskan pada hari Isnin 12 Januari 1929 dengan jumlah murid seramai 48 orang murid Melayu dengan keluasan 3.04 ekar, No. Lot 2872 2873 822,820 dan 4393 di Mukim 7, Seberang Perai Utara, Pulau Pinang.

Berpandukan gambar lama yang dikirim oleh penduduk setempat, Sekolah Kebangsaan Permatang To'Jaya dikatakan telah beroperasi sejak tahun 1902. Murid-murid ini terdiri daripada 25 orang lelaki dan 13 orang perempuan, 2 buah bilik darjah disediakan untuk menempatkan murid murid ketika itu. Seramai 4 orang tenaga pengajar dan seorang kerani bertugas di sekolah ini.

Sekolah ini mempunyai bangunan kayu sepenuhnya dan tiada kemudahan elektrik mahupun bekalan air. Sebuah perigi telah digali sebagai punca bekalan air pada ketika itu.

Kebanyakan penduduk sekitar ketika itu masih kurang pendedahan tentang pendidikan. Kemasyhuran sekolah ini dibantu dengan terkenalnya Pekan Darat yang ketika itu menjadi pusat pengeluaran pisau menoreh getah yang bermutu tinggi.

Semasa pendudukan Jepun di Tanah Melayu, sekolah ini telah dijadikan markas tentera Jepun sebagai pusat pentabiran. Dari tahun 1941 hingga 1945 sekolah ini telah ditutup.

Pada tahun 1946, sekolah ini dibuka semula untuk sesi pembelajaran. Kesan pendudukan Jepun, bilangan pelajar semakin berkurangan kerana masih fobia dan takut dengan situasi darurat dan peperangan yang telah berlaku.

Bilangan murid SKPTJ kian bertambah setelah pihak kerajaan menjalankan pelbagai kempen. Pada tahun 1948, 2 blok bangunan sekolah dan 2 buah rumah guru telah dibina.

Sekitar tahun 70 an, sekolah ini telah mendapat perhatian banyak pihak dalam usaha meningkatkan kemajuan sekolah. Pihak Royal Australian Air Force (RAAF) banyak menyumbang kepada pembangunan dan kemudahan infrasfruktur sekolah berikutan kawasan sekolah yang terletak berhampiran dengan Pengkalan Tentera Udara Malaysia (TUDM) dan Royal Australian Air Force (RAAF).

Pada tahun 1974. Kapten B. Johnson serta isteri telah menyumbangkan bahan bacaan untuk perpustakaan yang baru ditubuhkan oleh pihak sekolah. Sumbangan ini telah mendapat liputan dalam akhbar Utusan Malaya.

SK Permatang To'Jaya merupakan sekolah bantuan penuh kerajaan hingga kini. Sebelum ini, pengurusan sekolah diuruskan oleh Jemaah Pengurus. Jemaah ini berperanan sebagai penasihat bagi aktiviti-aktiviti yang dijalankan dan perkara yang berkaitan dengan kewangan sekolah.

Pada tahụn 1997, jawatankuasa Jemaah Pengurus telah dibubarkan dan pihak Jabatan Pelajaran mengambil alih pengurusan sekolah sepenuhnya.

Pencapaian 
SK Permatang To'Jaya merupakan kebitaraan bagi bidang Sepak Takraw sekolah rendah.

Antara kejayaan pada tahun ini sahaja (2025)

Peringkat Zon Butterworth
U12
Johan Berpasukan
Johan Antara Regu

 Peringkat Negeri Pulau Pinang
U12
Johan Berpasukan
Johan Antara Regu
Tempat ke-3 Kuadran
Johan Keseluruhan mewakili Zon Butterworth

 Alamat
Sekolah Kebangsaan Permatang To'Jaya
Sungai Dua 
13800, Butterworth
Pulau Pinang, Malaysia
Emel : pba2021@moe.edu.my
Telefon : 6043515373
Fax  : 6043515373

 Pautan luar 



Permatang To'Jaya
Permatang To'Jaya